اؤلمهرم
هریزلی
یالنیز آدیم جاهاندا تمیز قالسا اؤلمهرم
عشقیم محبتیم لکهسیز قالسا اؤلمهرم
دوشمنله دوستوما اورهییمده عؤمور بویو
نیفرت محبتیمله ائکیز قالسا اؤلمهرم
عشقین فداسی وارلیغیم اولسا نسیمی تک
سئودا یولوندا آل قانیم ایز قالسا اؤلمهرم
بیلسم کی عشقه سن ده منیم تک وفالی سان
داغ هئچ کی اورتامیزدا دهنیز قالسا اؤلمهرم
ساحیلده پارلایاسان گئجهلرده مایاق کیمی
توفانلی دریادا گمیمیز قالسا اؤلمهرم
وصله یئتیشمه یه نه غمیم اولماسا آیاق
آردینجا گر سورونمهیه دیز قالسا اؤلمهرم
ویرد ائیلهییب دیلینده “هریزلی” کی خاطیریم
آئللر آرا همیشه عزیز قالسا اؤلمهرم.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab